**Անդրեյ Մալիշկոյի հուշարձան** (ռուս.՝ Памятник Андрею Малышко), ուկրաինացի խորհրդային բանաստեղծ Անդրեյ Սամոյլովիչի Մալիշկոյի (1912-1970) հուշարձանը Կիևում։ Տեղադրվել է 2016 թվականի հունիսի 17-ին Դնիպրովսկի շրջանի Անդրեյ Մալիշկո փողոցի վրա գտնվող համանուն զբոսայգում։ Հուշարձանի հեղինակներն են քանդակագործ Ռոման Զախարչուկը և ճարտարապետ Լեոնիդ Մալիյը։

Ստեղծում
--------

2014 թվականի նոյեմբերի 14-ին, բանաստեղծ Անդրեյ Սամոյլովիչ Մալիշկոյի (1912-1970) ծննդյան 102-րդ տարեդարձի օրը, մշակույթի նախարար Եվգենի Նիշչուկը, Կիևի գլխավոր ճարտարապետ Սերգեյ Ցելովալնիկը, ուկրաինացի բանաստեղծ Դմիտրի Պավլիչկոն, Ուկրաինայի արտակարգ և լիազոր դեսպան` գրող Ալեքսանդր Բոժկոն, Անդրեյ Մալիշկոյի ծանոթները և մի շարք գրական գործիչներ հավաքվել են Անդրեյ Մալիշկոյի անվան զբոսայգում (մետրոյի «Դարնիցա» կայարանի հարևանությամբ) մետաղյա կոթող տեղադրելու՝ ի նշան այդ վայրում ապագայում հուշարձանի տեղադրման.:

Քանդակի գիպսե մոդելը պատրաստ է եղել և 2015 թվականի ամռանը նախատեսվել է բացել 3,5 մետր բարձրությամբ բրոնզե հուշարձանը։ Կիևի գլխավոր ճարտարապետ Սերգեյ Ցելովալնիկը նշել է, որ դեռ անհրաժեշտ կլինի միջոցներ գտնել հարակից տարածքի, պատվանդանի և կանաչապատման համար։ Հուշարձանը կանգնեցնելու գաղափարը ոգևորել է նաև Անդրեյ Մալիշկոյի անվան Ուկրաինական բանասիրության ինստիտուտի ուսանողներին, որոնք եկել են շնորհավորելու հեղինակներին։

Հուշարձանի բացում
-----------------

 «Україна моя,  
   

мені в світі  
  

нічого не треба,  
  

тільки б голос  
  

твій чути  
  

і ніжність твою  
  

 берегти!»

Հուշարձանի հանդիսավոր բացումն ու օծումը տեղի է ունեցել 2016 թվականի հունիսի 17-ին Կիևի Դնեպրովսկի շրջանում գտնվող Անդրեյ Մալիշկոյի անվան զբոսայգում։ Միջոցառումն անցկացնում էր Կիևի քաղաքային պետական վարչակազմի ղեկավարի տեղակալ Աննա Ստարոստենկոն, ով հանդես եկավ հանդիսավոր ելույթով։ Հուշարձանի հանդիսավոր բացմանը ներկա էին Ուկրաինայի փոխվարչապետ Պավել Ռոզենկոն, Ուկրաինայի կրթության և գիտության նախարար Լիլիա Գրինևիչը, Ուկրաինայի մշակույթի նախարար Եվգենի Նիշչուկը, Անդրեյ Մալիշկոյի հիմնադրամի ղեկավար բանաստեղծ Դմիտրի Պավլիչկոն, բանաստեղծ Իվան Դրաչը, Մ. Պ. Դրագոմանովի անվան ազգային մանկավարժական համալսարանի ռեկտոր Վիկտոր Անդրուշչենկոն, ՈՒԳՓԱ-ի նախագահ Ստանիսլավ Դովգին, Ուկրաինայի ժողովրդական արտիստ Անատոլի Պալամարենկոն և ուրիշներ։ Հուշարձանի օծումը կատարել է Կիևի և Համայն Ռուսիո-Ուկրաինայի Պատրիարք Ֆիլարետը։ Հուշարձանի բացումն ուղեկցում էր Ուկրաինայի Վերյովկայի անվան ազգային վաստակավոր ակադեմիական ժողովրդական երգչախումբը։ Արտիստների կատարմամբ հնչեցին Անդրեյ Մալիշկոյի խոսքերով գրված «*Київський вальс*», «*Рідна мати моя*», «*Цвітуть осінні тихі небеса*» և այլ երգեր։ Գրողի բրոնզե հուշարձանի տեղադրման նախաձեռնողը` Ուկրաինայի հերոս Դմիտրի Պավլիչկոն ներկաներին պատմել է հուշարձանի ստեղծման պատմությունը, միջոցների որոնումը և ծրագրի իրականացման գաղափարը (որը տևել է ավելի քան տաս տարի)։

Քանդակի տեղադրման պատվիրատուն «Կիևկանաչապատում» ԿՄ-ն է, քանդակի տեղադրման աշխատանքների լուսաբանումը իրականացրել է «Կիևքաղխորհուրդ» ԿՁ-ն։ Աշխատանքներն իրականացնելու համար ներգրավվել են արտաբյուջետային միջոցներ, հուշարձանն ու պատվանդանն ամբողջությամբ տեղադրվել են հովանավորների հաշվին։

Նկարագրություն
--------------

Հուշարձանի կոմպոզիցիան գրողի բրոնզե արձանն է (З, 5 մ) գրանիտե պատվանդանի վրա։ Հուշարձանի հեղինակներն են քանդակագործ Ռոման Զախարչուկը և ճարտարապետ Լեոնիդ Մալին։ Մալիշկոյի հուշարձանը պատրաստվել է ռոմանտիկ ոճով։ Ոգեշնչված նկարիչը, կարծես, մտազբաղ անցնում է Դնեպրի ափով, որտեղ էլ ստեղծվել են գրողի շատ գործեր։

Պոետի պատվանդանին ուկրաիներեն փորագրված են բանաստեղծի հետևյալ խոսքերը. 

|  |  |  |
| --- | --- | --- |
|  | «Իմ Ուկրաինա, ես աշխարհում ոչ մի բանի կարիք չունեմ, պարզապես ուզում եմ քո ձայնը լսել և քո քնքշությունը պահպանել»։ |  |

Պատկերասրահ
-----------

* 
* 
* 
*

Ծանոթագրություններ
------------------

1. 1 2  "В Днепровском районе Киева открыли памятник поэту Андрею Малышко". *112.ua* (in ռուսերեն). 112 Украина. 17.06.2016. Արխիվացված է the original 2016 թ․ օգոստոսի 24-ին. Retrieved 2020 թ․ օգոստոսի 13.
2. 1 2 3 4 5 6  "В Киеве установят памятник Андрею Малышко" (in ռուսերեն). Сегодня. 14 ноября 2014, 17:53. Retrieved 2020 թ․ օգոստոսի 13.
3. 1 2 3 4 5  "Пам'ятник відомому українському поету Андрію Малишку відкрили сьогодні в парку його імені". *kyivcity.gov.ua* (in ուկրաիներեն). КГГА. 17.06.2016. Retrieved 2020 թ․ օգոստոսի 13.
4. 1 2  "В КИЕВЕ ОТКРЫЛИ ПАМЯТНИК АНДРЕЮ МАЛЫШКО. Президент МАН — один из инициаторов" (in ռուսերեն). Малая академия наук Украины. 21.06.2016 г. Արխիվացված է the original 2022 թ․ փետրվարի 27-ին. Retrieved 2020 թ․ օգոստոսի 13.
5. 1 2 3 4  Перс-служба університету (21.06.2016 г.). "ДРАГОМАНІВЦІ ВЗЯЛИ УЧАСТЬ У ВІДКРИТТІ ПАМ'ЯТНИКА СВОЄМУ ВИПУСКНИКУ АНДРІЮ МАЛИШКУ" (in ուկրաիներեն). Национальный педагогический университет имени М. П. Драгоманова. Retrieved 2020 թ․ օգոստոսի 13.
6. 1 2  "В Киеве установят памятник поэту Малышко". *44.ua* (in ռուսերեն). 44.ua. 23 декабря 2016 г. Retrieved 2020 թ․ օգոստոսի 13.

Արտաքին հղումներ
----------------

* Відомого поета Андрія Малишка увіковічнили у бронзі  24 Канал